༄༅༎ ༢༠༡༦ལོའི་བོད་རང་སྐྱོང་ལྗོངས་སྤྱིར་བཏང་འབྲིང་རིམ་ཆེད་ལས་༼མཐོ་འབྲིང་༽སློབ་གྲྭར་སློབ་མ་བསྡུ་བའི་གཅིག་འགྱུར་ཡིག་ཚད་ཀྱི་རྒྱུགས་དཔེ།

བོད་སྐད་ཡིག

དང་པོ། རྨང་གཞིའི་ཤེས་བྱའི་སྐོར། ༼བསྡོམས་སྐར་༣༠༽

གཅིག གདམ་གསེས་དྲི་གཞི། སྐར་༡༠

༡༽ བོད་ཡིག་གི་ཡིག་གཟུགས་ལ་རྩ་བའི་དབྱེ་བ་གཉིས་ཡོད་དེ་༼ ༽

ཀ དབུ་ཅན་དང་དབུ་མེད། ཁ ལི་ལུགས་དང་ལྡན་ལུགས། ག འཁྱུག་ཡིག་དང་འབྲུ་ཚ།

༢༽སད་མི་བདུན་ཞེས་པའི་སད་ཅེས་པ་ནི་༼ ༽དོན་ཡིན།

ཀ གཉིད་ལས་སད་པ། ཁ བརྟག་དཔྱད་དང་ཚོད་བགམ་བྱས་པ། ག ཁྱད་དུ་སད་པ།

༣༽བོད་ཀྱི་དཔེ་ཆ་དཔར་འདེབས་ཀྱི་སྲོལ་ནི་༼ ༽སྐུ་དུས་ནས་དར་བ་ཡིན།

ཀ ས་པཎ་ཀུན་དགའ་རྒྱལ་མཚན། ཁ སྲོང་བཙན་སྒམ་པོ། ག རྫེ་ཙོང་ཁ་པ།

༤༽པད་ནང་བུང་བ་འཁོར་རམ་ཅི། །ཁྱོད་གདོང་ལ་མིག་གཡོའམ་ཅི་ཞེས་པ་ནི་༼ ༽ཡིན།

ཀ ཐེ་ཚོམ་གྱི་དཔེ། ཁ སྨད་པའི་དཔེ། ག རྨད་བྱུང་གི་དཔེ།

༥༽དགག་སྒྲུབ་རྩོམ་ཡིག་གི་གྲུབ་ཆ་གསུམ་ལས་བསྒྲུབ་བྱ་ནི་༼ ༽ལ་བརྗོད་པ་ཡིན།

ཀ བསྒྲུབ་བྱ་ར་སྤྲོད་བྱེད་ཀྱི་ཁུངས་དང་རྒྱུ་མཚན། ཁ རང་གི་ལྟ་བ་དང་འདོད་ཚུལ།

ག བསྒྲུབ་བྱ་སྒྲུབ་པའི་བརྒྱུད་རིམ།

༦༽སྙན་ངག་ཁག་བཞི་ཞེས་པའི་ཝ་སྐྱེས་ཀྱི་མཚོན་དོན་༼ ༽ཡིན།

ཀ གཡོ་ཐབས་ལ་བརྟེན་ནས་གཞན་རྨོངས་པར་བྱེད་པའི་གཡོ་ཅན། ཁ རྒྱུ་ནོར་དང་མཚན་སྙན་གྲགས་ཐོབ་པར་འདོད་པ། ག མཐོན་པོའི་ཁྲི་ལ་འཛེགས་ཀྱང་དམངས་ཕན་མི་གཉེར་བའི་དཔོན་ངན།

༧༽བོད་ཀྱི་མི་རྒྱུད་ཇི་ལྟར་བྱུང་ཚུལ་བཤད་པ་ཞེས་པའི་དཔྱད་རྩོམ་ནང་བོད་མི་ནི་༼ ༽ལས་བྱུང་བ་བརྗོད་ཡོད།

ཀ སྤྲེའུ། ཁ འདབས་ཆགས། ག ཁྱེའུ།

༨༽ཤོ་ལོ་ཀ་གཅིག་གི་ནང་དུ་ཚིག་རྐང་སོ་སོའི་ཚེག་བར་མང་ཉུང་ཤོར་ན་༼ ༽ཉམས་པའི་སྐྱོན་ཟེར།

ཀ བརྡ་སྤྲོད། ཁ སྡེབ་སྦྱོར། ག རིང་ཐུང་།

༩༽མ་ཡིག་བར་གྱི་གསལ་བྱེད་ལ་འཇུག་པའི་སྡེ་པ་ནི་༼ ༽

ཀ མ་སྐྱེས། མ་མཐོང་། མ་ཧེ། ཁ འོ་མ། གྲོ་མ། མ་མོ། ག རོང་མ་འབྲོག གངས་མ་ཆར། ར་མ་ལུག

༡༠༽སློབ་ཁྲིད་ཉན་པའི་དུས་བག་རེ་གོ་ཡང་དེ་ནས་དྲན་པས་མ་བསྐྱངས་ན། དེ་མ་ཐག་བརྗེད་ནས་བློ་ལ་ཡེ་མི་ཆགས་པ་དེ་ནི་༼ ༽ལྟ་བུའི་སྐྱོན་ཡིན།

ཀ སྣོད་ཞབས་རྡོལ། ཁ སྣོད་ཁ་སྦུབ། ག སྣོད་དྲི་མ་ཅན།

གཉིས། གཤམ་གྱི་སྟོང་ཆ་ཁ་སྐོང་དགོས། སྐར་ ༦

༡༡༽ད་ལྟ་ང་ཚོས་སྤྱོད་བཞིན་པའི་བོད་ཀྱི་ཡི་གེ་ ཀྱིས་གསར་བཟོ་གཅིག་འགྱུར་མཛད་ཅིང་། ཁོང་ནི་བོད་ཀྱི་མཛངས་མི་བདུན་གྱི་ པར་བགྲངས་པ་ཡིན།

༡༢༽བོད་ཀྱི་ལྕགས་ཟམ་ཐོག་མར་བསྐྲུན་མཁན་ནི་ ཡིན་ཞིང་། ཁོང་གིས་ལྕགས་ཟམ་ཐོག་མ་ བསྐྲུན་པ་ཡིན།

༡༣༽སྒྲུང་གཏམ་རྩོམ་ཡིག་གི་གྲུབ་ཆ་གསུམ་ནི་ དང་། བྱུང་རིམ། བཅས་སོ།

གསུམ། གཤམ་གསལ་མངོན་བརྗོད་ཀྱི་མིང་འབྲི་དགོས། སྐར་༥

༡༤༽ཁྱུ་མཆོག། གདོང་ལྔ། སྲིད་པའི་སྒྲོན་མེ། དབྱིག་འཛིན་མ། དོན་མཐུན།

བཞི། གཤམ་གསལ་དྲི་བར་གཞིགས་ཏེ་ལན་འདེབས་དགོས། སྐར་༩

༡༥༽གང་ཟག་ལ་མི་རྟོན་ཆོས་ལ་རྟོན་ཞེས་པའི་དོན་གང་ཡིན། སྐར་༢

༡༦༽མོ་ཀོ་བྲག་ཕུག་འཛམ་གླིང་དུ་སྐད་གྲགས་ཆེ་བའི་རྒྱུ་མཚན་ཅི། སྐར་༢

༡༧༽ཕྲད་རང་དབང་ཅན་དང་ཕྲད་གཞན་དབང་ཅན་གཉིས་ལ་ཁྱད་པར་ཅི་ཡོད། སྐར་༢

༡༨༽བོད་ཡིག་དབུ་མེད་ཀྱི་བྱེ་བྲག་ཡིག་གཟུགས་ག་ཚོད་ཡོད་དམ། སྐར་༣

གཉིས་པ། ལྟ་ཀློག་དང་དབྱེ་ཞིབ་ཀྱི་སྐོར། བསྡོམས་སྐར་༣༠

༡༩༽ལྟ་ཀློག་དང་དབྱེ་ཞིབ་དང་པོ། སྐར་ ༡༢

ཟླ་བའི་དཀྱིལ་འཁོར་མར་ངོར་བྲི། །འདབ་མ་བརྒྱ་པ་མཚན་མོར་ཟུམ། །

དེ་དག་དང་ནི་ཁྱེད་ཀྱི་བཞིན། །མཚུངས་པ་མ་ཟད་ཁྱད་དུ་འཕགས། །

༡ གོང་གསལ་དཔེར་བརྗོད་འདི་དཔེ་རྒྱན་གྱི་ནང་གསེས་གང་གི་དཔེ་ཡིན། སྐར་༢

༢ རྒྱན་དེའི་མཚན་ཉིད་བྲིས་དང་། སྐར་༢

༣ གོང་གི་ཚིགས་བཅས་དེའི་ནང་གི་དཔེ་ཅན་གང་ཡིན། སྐར་༢

༤ གོང་གི་ཚིགས་བཅད་དེའི་ནང་གི་མཚུངས་པ་གསལ་བྱེད་སྒྲ་སྟོན་དང་། སྐར་༡

༥ གཤམ་གྱི་མངོན་བརྗོད་ངོས་འཛིན་བྱ་དགོས། སྐར་༢

འདབ་མ་བརྒྱ་པ། ཆུ་ཤེལ་དཀྱིལ་འཁོར།

༦ གོང་གི་ཚིགས་བཅད་དེའི་ནང་དཔེ་གང་དང་གང་ལ་སྐྱོན་གང་ཡོད་པར་སྨད་ཅིང་། དེའི་སྐྱོན་དེ་དཔེ་ཅན་ལ་མེད་པར་རྒྱུ་མཚན་དུ་བྱས་ནས་དཔེ་ལས་དཔེ་ཅན་ལྷག་པར་བརྗོད་ཡོད་དམ། སྐར་༣

༢༠༽ལྟ་ཀློག་དང་དབྱེ་ཞིབ་གཉིས་པ། སྐར་༡༨

སྲོང་བཙན་སྒམ་པོ་ཞེས་པའི་མཚན་དེ་ནི་ཁོང་གིས་སྲིད་དབང་བཟུང་རྗེས་བློན་པོ་རྣམས་ཀྱིས་གསོལ་བའི་མཚན་ཡིན་ཞིང་། དེ་ཡང་རྒྱུད་དྲང་ཞིང་སྲོང་བ། ཁྲིམས་ལ་ཉེ་རིང་མེད་པའི་བཀའ་བཙན་པ། མི་སུས་ཀྱང་ཁོང་གི་བསམ་ཚུལ་རྟོགས་མི་ཐུབ་པར་ཐུགས་སྒམ་པོ་ཡོད་པ་བཅས་ཀྱི་ཁྱད་ཆོས་དང་མཐུན་པའི་སྒོ་ནས་མཚན་དེ་ལྟར་བཏགས་པ་ཡིན། མི་རྗེ་འདི་ཉིད་ནི་གྲོང་ཁྱེར་ལྷ་སའི་ཤར་ཕྱོགས་རྒྱ་མ་ཕོ་བྲང་བྱམས་པ་མི་འགྱུར་གླིང་དུ་ཡབ་གནམ་རི་སྲོང་བཙན་དང་། ཡུམ་འབྲི་བཟའ་ཐོད་དཀར་ཚེ་སྤོང་བཟའ་རྒྱལ་ཡུམ་གཉིས་ཀྱི་སྲས་སུ་སྤྱི་ལོ་༦༡༧ལོར་སྐུ་འཁྲུངས་པ་དང་སྤྱི་ལོ༦༥༠ལོར་དགོངས་པ་རྫོགས།༡ གཤམ་གྱི་མིང་ཚིག་གི་གོ་དོན་ལ་འགྲེལ་པ་བྱ་རྒྱུ། སྐར་༤

༡༽སྒམ་པོ། ༢༽བཀའ་བཙན་པ། ༣༽བློན་པོ། ༤༽ཉེ་རིང་མེད་པ། ༢ རྩོམ་ཐུང་འདིར་གསལ་བཤད་བྱེད་ཐབས་འགྲེལ་བཤད་དང་དཔེ་དྲངས་པ། བསྡུར་བ་བྱས་པ། གྲངས་ཀ་འདྲེན་པ་སོགས་ལས་གང་ཞིག་སྤྱད་འདུག སྐར་༢

༣ སྲོང་བཙན་སྒམ་པོ་ཞེས་པའི་མཚན་དེ་སུས་གསོལ་ཞིང་། དེ་ལྟར་གསོལ་དོན་ཅི་ཡིན། སྐར་༤

༤ཆོས་རྒྱལ་མེས་དབོན་རྣམ་གསུམ་ནིསྲོང་བཙན་སྒམ་པོ་དང་། བཅས་ཡིན། སྐར་༡

༥ སྲོང་བཙན་སྒམ་པོར་མཛད་པ་གཙོ་ཆེ་བ་གསུམ་བྲིས་དང་། སྐར་༣

༦ གཤམ་གསལ་སུམ་ཅུ་པའི་ཕྲད་ངོས་འཛིན་བྱ་རྒྱུ། སྐར་༤

ལྷ་སའི་ཤར་ཕྱོགས། སུས་ཀྱང་མི་རྟོག།

ཕོ་བྲང་བྱམས་པ་མི་འགྱུར་གླིང་དུ་འཁྲུངས།། བློན་པོ་རྣམས་ཀྱིས་གསོལ།

གསུམ་པ། ཕྱོགས་བསྡུས་རང་བཞིན་གྱི་ཤེས་བྱའི་སྐོར། བསྡོམས་སྐར་༥

༢༡ འཇིག་རྟེན་འདིར་ངུ་སྐད་དང་པོ་གྲགས་པ་དང་མཉམ་དུ་ང་ཚོ་ཨ་མའི་སྐུ་ལུས་དང་འབྲེལ་བའི་ལྟ་ཐག་བཅད་ན་ཡང་། ཨ་མ་དང་འབྲེལ་བའི་ཁྲག་རྒྱུན་དེ་གཏན་ནས་གཅོད་ཐབས་མེད་ལ། ཨ་མའི་བྱམས་བརྩེ་ཡི་དྲོད་འཁོལ་ནམ་ཡང་ཉམས་པ་མེད། ཨ་མས་ང་ཚོར་སྦྱིན་པ་ནི་བརྩེ་བ་ཁོ་ན་མ་ཡིན་པར། མི་ཇི་འདྲ་ཞིག་བྱེད་དགོས་པ་དང་། གནད་དོན་ལ་ལྟ་ཚུལ་ཅི་འདྲ་ཞིག་འཛིན་དགོས་པ། བྱ་བ་དང་སློབ་སྦྱོང་ལ་འབད་པ་ཇི་ལྟར་བྱེད་པ་དགོས་པ་སོགས་ཀྱི་བསླབ་བྱ་གནང་བ་ལ་གྲངས་ཀ་མེད། དེས་ནས་ཁྱེད་ནས་ཨ་མའི་བརྩེ་བ་དང་། ཨ་མའི་བཀའ་དྲིན་ལ་དྲན་བཞིན་ཨ་མ་དང་འབྲེལ་བའི་ལེགས་བཤད་ཤོ་ལོ་ཀ་གཅིག་གམ་ཡང་ན། ཨ་མ་དང་འབྲེལ་གཏམ་དཔེ་གསུམ་བྲིས་དང་།

བཞི་པ། རྩོམ་འབྲིའི་སྐོར། བསྡོམས་སྐར་༣༥

༄༅༎ ༢༠༡༦ལོའི་བོད་རང་སྐྱོང་ལྗོངས་སྤྱིར་བཏང་འབྲིང་རིམ་ཆེད་ལས་༼མཐོ་འབྲིང་༽སློབ་གྲྭར་སློབ་མ་བསྡུ་བའི་གཅིག་འགྱུར་ཡིག་ཚད་ཀྱི་རྒྱུགས་དཔེ།

བོད་སྐད་ཡིག་ལན་འདེབས་ཤོག་བྱང་།

དང་པོ། རྨང་གཞིའི་ཤེས་བྱའི་སྐོར། ༼བསྡོམས་སྐར་༣༠༽

གཅིག གདམ་གསེས་དྲི་གཞི། སྐར་༡༠

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| དྲི་བ། | ༡ | ༢ | ༣ | ༤ | ༥ | ༦ | ༧ | ༨ | ༩ | ༡༠ |
| ལན། |  |  |  |  |  |  |  |  |  |  |

གཉིས། གཤམ་གྱི་སྟོང་ཆ་ཁ་སྐོང་དགོས། སྐར་ ༦

༡༡༽

༡༢༽ ་

༡༣༽་

གསུམ། གཤམ་གསལ་མངོན་བརྗོད་ཀྱི་མིང་འབྲི་དགོས། སྐར་༥

༡༤༽

བཞི། གཤམ་གསལ་དྲི་བར་གཞིགས་ཏེ་ལན་འདེབས་དགོས། སྐར་༩

༡༥༽སྐར་༢

༡༦༽ སྐར་༢

༡༧༽སྐར་༢

༡༨༽ སྐར་༣

གཉིས་པ། ལྟ་ཀློག་དང་དབྱེ་ཞིབ་ཀྱི་སྐོར། བསྡོམས་སྐར་༣༠

༡༩༽ལྟ་ཀློག་དང་དབྱེ་ཞིབ་དང་པོ། སྐར་ ༡༢

༡ སྐར་༢

༢ སྐར་༢

༣ སྐར་༢

༤ སྐར་༡

༥ གཤམ་གྱི་མངོན་བརྗོད་ངོས་འཛིན་བྱ་དགོས། སྐར་༢

༦ སྐར་༣

༢༠༽ལྟ་ཀློག་དང་དབྱེ་ཞིབ་གཉིས་པ། སྐར་༡༨

༡ གཤམ་གྱི་མིང་ཚིག་གི་གོ་དོན་ལ་འགྲེལ་པ་བྱ་རྒྱུ། སྐར་༤

༡༽ ༢༽

༣༽ ༤༽

༢ སྐར་༢

༣ སྐར་༤

༤ སྐར་༡

༥ སྐར་༣

༦ གཤམ་གསལ་སུམ་ཅུ་པའི་ཕྲད་ངོས་འཛིན་བྱ་རྒྱུ། སྐར་༤

གསུམ་པ། ཕྱོགས་བསྡུས་རང་བཞིན་གྱི་ཤེས་བྱའི་སྐོར། བསྡོམས་སྐར་༥

༢༡

བཞི་པ། རྩོམ་འབྲིའི་སྐོར། བསྡོམས་སྐར་༣༥

༢༢ དགའ་སྐྱོ་འདྲེས་མའི་ལོ་གསུམ་གྱི་སློབ་འབྲིང་འཚོ་བའི་ཁུགས་སོ་ན་ང་ཡི་མཛུམ་མདངས་དང་། ཁྱེད་ཀྱི་དགོད་སྒྲ། ཁོང་གི་མིག་ཆུས་འཁྱིལ་ཞིང་། མི་ལོ་གསུམ་གྱི་འདས་དོན་རེ་རེའི་ངོགས་ན། ཕྱིར་དྲན་གྱི་དོན་སྙིང་རེ་རེ་སྦྲུམ་ཡོད། དེས་ན་ཁྱེད་ཀྱིས་རྫོགས་ལ་ཉེ་བའི་ལོ་གསུམ་གྱི་འཚོ་བ་དང་། བྲལ་ལ་ཉེ་བའི་སློབ་འབྲིང་སློབ་གྲོགས་ཀྱི་མཛའ་སེམས་ལ་ཕྱིར་དྲན་གྱིས་“བརྗེད་པར་དཀའ་བའི་བྱ་བ་ཞིག་”གམ་“བརྗེད་པར་དཀའ་བའི་སློབ་གྲོགས་ཤིག་”ཞེས་པའི་རྩོམ་ཡིག་ཅིག་བྲིས་དང་།

རྩོམ་འབྲིའི་རེ་འདུན།

༡༽ དག་ནོར་ཉུང་ཞིང་། ཤོག་ངོས་ཁམས་གཙང་དགོས།

༢༽བརྗོད་པ་བདེ་ཞིང་། གོང་འོག་དོན་རྣམས་སྦྲེལ་ཆགས་པོ་དགོས།

༣༽རྩོམ་ཡིག་ཧྲིལ་པོར་ཚིག་ཁྱིམ་༥༠༠ཡན་ལོན་པ་དགོས།